Publication: Magyar Közlöny
Issue: MK-2002-155 (Year: 2002, Number: 155)
Era: 1990-2004
Section: a 30/2002. (XII. 13.) GKM rendelethez
Paragraph Index: 593

6. Felépítés Az alábbiaknak megfelelõ mérlegeket úgy kell tekinteni, hogy azok automatikusan kielégítik az elõzõ fejezetek vonatkozó pontjainak követelményeit. 6.1. Különleges üzembe helyezési feltételek A mérlegek a következõ üzembe helyezési feltételeknek feleljenek meg: 6.1.1. Görgõpálya A görgõk és a szalagpályát alkotó görgõegységek felsõ alkotója legyen párhuzamos minden görgõnél a görgõcsoporton belül. Azok a görgõk, melyek fordító hengerek közvetlen közelében helyezkednek el, nem kell, hogy feltétlenül kielégítsék ezt a feltételt. Az oldalsó vezetõ görgõ tengelye a középsõ görgõ tengelyétõl ne térjen el nagyobb mértékben, mint 20˚ — az 1. pontossági osztály esetében, és 30˚ — a 2. pontossági osztály esetében. A görgõk felsõ alkotósíkja hosszirányú egyenes szakaszának dõlése ne legyen nagyobb 10%-nál — az 1. pontossági osztály esetében, és 20%-nál — a 2. pontossági osztály esetében, feltéve, hogy a termék nem csúszik meg. 2002/155. szám Az 1. pontossági osztály esetében a tömegmérõ görgõk és a közvetlenül a mérõszakasz elõtt és után elhelyezett továbbító görgõk legyenek golyóscsapágyakra vagy más hasonló típusú csapágyakra szerelve; e görgõknek egy adott, körülbelül a legnagyobb terhelés felével egyenlõ terhelésnél a síktól való eltérése legyen 0,3 mm-en belül és az ütési (excentricitási) hiba ne haladja meg a 0,2 mm-t. 6.1.2. Szállítószalag 6.1.2.1. Illesztések A szalag egy vagy két azonos jellemzõjû részbõl állhat; az illesztés vagy illesztések ferdék legyenek; az illesztés és a szalag oldalszéle közötti hegyesszög ne haladja meg a 45˚-ot. 6.1.2.2. Hosszúság A kiterített szalag hosszúsága ne haladja meg a következõ két érték közül a rövidebbet:

Source: https://magyarkozlony.hu/hivatalos-lapok/f74988118f8df7ff704a2eedcc66c348a3c8df89/dokumentumok/4cabca8b05361a686699a81f1b4c0421bec6bb04/letoltes